OpenLLM-France/wikimedia huggingface dataset:
# Félix Cariñanos San Millán

Félix Cariñanos San Millán (Viana, 1948ko ekainaren 10a) Nafarroako idazle, historialari, hizlari, argazkilari eta antropologo ezaguna da. Vianako ikastolarekin kolaboratu du ekimen desberdinetan.

## Biografía

Filologia erromanikoa eta etnografia ikasketak Zaragozako eta Bartzelonako Unibertsitatean egin zituen. Lanbidez Hizkuntza eta Literatura irakaslea izan da urte askoan. Gaur egun erretreta hartuta du. Liburutegietan eta artxiboetan ikertzaile sutsua izanik, "Telarañas" izengoitiaz ezagutzen zaio. Liburutegi eta objektuen bilduma ederra egin du. Inauterietako Murga berreskuratzeko, bestetik, lan handia egin du Vianan. Vianako Pedro Angulo Rozas "Periquillo" auroroen taldeko zuzendaria eta "aurora" ugariren egilea da.

## Obra

Félix Cariñanos bere jaioterriaz suharra da eta hori izan da, alegia, bere lan askoren gai nagusia. Beste gai garrantzitsua bere lanetan Donejakue bidea izan da. Hedabide eta aldizkari askotan ere idatzi du, besteak beste, Diario de Navarra, La Rioja, Piedra de rayo. Revista riojana de cultura popular... Antzerki munduan, ikasleentzako lan desberdinak prestatu ditu, Ricardo Campano ikastetxean eta Erentzun Ikastolan antzeztuak.

### Liburuak

* 1980: Apuntes vianeses
* 1987: Cenicero histórico
* 1991: Santa Mª de Cuevas en el camino de Santiago
* 1992: Un paseo por Viana - Ibilaldia Bianan barna
* 1994: La Rioja
* 2001: Leyendas de La Rioja I
* 2001: Leyendas de La Rioja II
* 2002: Leyendas de La Rioja III
* 2005: La mujer en el camino de Santiago
* 2007: César Borgia y Viana

### Artikuluak

Asko izanik, bakarrik gutxi batzuk aipatuko ditugu:
* "La Cruz de César Borgia", Piedra de rayo: Revista riojana de cultura popular, 44 zk., 2014, 72-91 or.
* "Canje de prisioneros en Viana", Piedra de rayo: Revista riojana de cultura popular, 45 zk., 2015, 42-43 or.
* "La mujer en el Camino de Santiago", Fayuela: revista de estudios calceatenses, ISSN 1886-3795, 1.zk., 2005, 39-56 or.
* "Leyendas en el Camino a Compostela", Piedra de rayo: Revista riojana de cultura popular, 7.zk, 2002, 26-33 or.

## Sariak eta aitorpenak

* 2001: "Corrales de Erentzun" saria, ikastolaren eta Vianako kulturaren alde egindako lanagatik.
* 2007: "César Borgia y Viana (1507-2007)" (Cesare Borgia eta Viana) erakusketaren arduraduna izan zen, pertsonaiaren bosgarren mendeurrena ospatzeko antolatuta.
* Herriko plaza batek Félix Cariñanosen izena du.
* 2016: Auroroen omenaldia jaso zuen.
* 2017: Ricardo Campano eskolaren ikasleek Inauteriko festa eskaini zioten.

## Kanpo estekak

* (Gaztelaniaz):Idazleari eskainitako omenaldia.]
* Datuak: Q30100957
# Félix Cárdenas

Felix Cárdenas (Encino, 1972ko azaroaren 22a) Kolonbiako txirrindulari ohia da.

## Palmaresa

1996
* Clásico RCNeko Mendiko sailkapena eta etapa bat
1998
* 6. Clásico RCNen
1999
* 3. Kolonbiako Itzulian
2000
* Espainiako Vueltako etapa bat
* Limousingo Tourreko Mendiko sailkapena eta etapa bat
* Romandiako Tourreko Mendiko sailkapena
2001
* Frantziako Tourreko etapa bat
* Kataluniako Voltako Mendiko sailkapena
* 10. Euskal Bizikletan
2002
* Trentinoko Giroko etapa bat
* Kolonbiako Itzuliko bi etapa
* 5. Romagnako Giroan
* 7. Toscanako Giroan
2003
* Errioxako Itzulia, Mendiko sailkapena eta etapa bat
* Gaztela eta Leongo Itzuliko etapa bat
* 2. Kolonbiako Itzulian eta bi etapa
* 4. Narancoko Igoeran
* 8. Espainiako Vueltan, Mendiko sailkapena eta etapa bat
2004
* Espainiako Vueltako etapa bat eta Mendiko Sailkapena
* 2. Asturiasko Itzulian
* 2. Clásico RCNen
* 7. Narancoko Igoeran
* 8. Laudioko Sari Nagusian
2005
* Japoniako Itzulia eta bi etapa
2006
* Ordiziako Klasika
* Brixia Tourreko etapa bat
* 6. Capoko Giroan
* 9. Bakearen Lasterketan
2007
* Capoko Giroko etapa bat
* 2. Alentejoko Itzulian
2010
* Kolonbiako errepideko txirrindularitza txapelketa
* Clásico RCN
2011
* Kolonbiako Itzulia eta etapa bat
2012
* Kolonbiako errepideko txirrindularitza txapelketa
* Kolonbiako Itzulia eta hiru etapa
* 2. Txileko Itzulian
2013
* Kolonbiako Itzuliko etapa bat
2014
* Kolonbiako Itzuliko etapa bat

## Sailkapen orokorra Itzuli Handietan eta Munduko txapelketan

| Lasterketa | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| Italiako Giroa | UT | - | - | - | - | - | - | - | 16. | 66. |
| Frantziako Tourra | - | 61. | - | - | - | - | - | 106. | UT | - |
| Espainiako Vuelta | 31. | 95. | - | 8. | 29. | - | - | - | - | - |
| Munduko errepideko txapelketa | - | - | - | 55. | - | - | UT | - | 60. | - |
| Munduko erlojupeko txapelketa | - | - | - | - | - | - | - | - | 39. | - |
-: ez zuen parte hartu UT: utzi, ez zuen amaitu

## Kanpo estekak

* Félix Cárdenas - ProCyclingStats
* Datuak: Q705977
* Multimedia: Félix Cárdenas / Q705977
# Frolovita

Frolovita borato motako minerala da.

## Ezaugarriak

Frolovita borato mineralaren formula kimikoa hau da: ${\ce {Ca[B(OH)4]2}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Frolovite: Mineral information, data and localities.» www.mindat.org (Noiz kontsultatua: 12-05-2019).
# From Here to Eternity

From Here to Eternity Fred Zinnemannek 1953an zuzendutako filma da James Jonesen izen bereko eleberrian oinarrituta.

## Argumentua

* Oharra: Atal honek istorio osoa edo amaiera argitzen du.
Prewitt soldadua (Montgomery Clift) 1941ean Hawaiiera lekualdatua da. Kapitain berriak boxeolari ona dela daki eta konpainiarako borroka dezala nahi du. Hala ere, Prewitt boxeo utzi du eta ezetz esan. Kapitainak traba egiteko aginduak eman dizkie menpekoei, Prewitten iritzia aldatzeko. Bitartean, Warden sarjentua (Burt Lancaster) eta kapitainaren emaztea (Deborah Kerr) harremanetan hasiko dira, azkena senarrarekin arazoak dituelako. Maggio (Frank Sinatra), Prewitten laguna, sarjentu batekin arazoak ditu, Prewitt armadaren klubeko zerbitzari batez maiteminduko duen bitartean. Azkenean, inork ezer badaki ere, japoniarrak Pearl Harbor bonbardatzekotan daude.

## Pertsonaiak

* Burt Lancaster: Milton Warden lehenengo sarjentua
* Montgomery Clift: Robert E. Lee Prewitt soldadua
* Deborah Kerr: Karen Holmes
* Donna Reed: Alma 'Lorene' Burke
* Frank Sinatra: Angelo Maggio soldadua
* Philip Ober: Dana Holmes kapitaina
* Mickey Shaughnessy: Leva kaboa
* Harry Bellaver: Mazzioli soldadua
* Ernest Borgnine: James R. Judson sarjentua
* Jack Warden: Buckley kaboa
* John Dennis: Ike Galovitch sarjentua
* Merle Travis: Sal Anderson
* Tim Ryan: Pete Karelsen sarjentua
* Arthur Keegan: Treadwell
* Barbara Morrison: Mrs. Kipfer
* George Reeves: Maylon Stark sarjentua
* Claude Akins: 'Baldy' Dhom sarjentua
* Alvin Sargent: Nair
* Joseph Sargent: soldadua
* Robert J. Wilke: Henderson sarjentua
* Carleton Young: Ayres koronela

## Kanpo estekak

* imdb.com
* Datuak: Q207588
* Multimedia: From Here to Eternity (film) / Q207588
# From Dusk till Dawn

From Dusk till Dawn (euskaraz Ilunabarretik Egunsentira arte) 1996ko Robert Rodriguez estatubatuar zinema zuzendariaren beldurrezko filma bat da. Gidoia Quentin Tarantinok idatzi zuen, eta bertan George Clooney, Harvey Keitel, Juliette Lewis aktoreek eta Quentin Tarantino berak antzeztu zuten.

## Argumentua

Oharra: Atal honek istorio osoa edo amaiera argitzen du.
Seth eta Richard "Ritchie" Gecko (George Clooney eta Quentin Tarantino) AEBtako kriminal arriskutsuenetakoak diren bi anai dira. FBI eta Texasko polizia atzetik jarraika dituztela ozta-ozta ihes egiten dute. Fuller familiako senideak (Harvey Keitel, Juliette Lewis eta Ernest Liu) bahituta hartu ondoren, haien autokaraban Mexikora joango dira.
Behin muga igaro ondoren, iluntzean basamortuaren bihotzean dagoen "Titty Twister" ("Titi Kiribildua") deritzon ospe eta itxura txarreko tabernazulora iritsiko dira. Hasiera batean egunez motorzaleen taberna zatar baina arrunta dirudienak gaua iristean sekulako ezustekoa emango die, ingurumari guztiko banpiroen gordeleku eta janlekua baita.

## Aktoreak

* Harvey Keitel: Jacob Fuller
* George Clooney: Seth Gecko
* Quentin Tarantino: Richard Gecko
* Juliette Lewis: Kate Fuller
* Ernest Liu: Scott Fuller
* Michael Parks: Earl McGraw (Texas Rangerra)
* Brenda Hillhouse: Gloria (bahitua)
* John Hawkes: Pete Bottoms
* Cheech Marin: Muga zaindaria / Chet Pussy / Carlos
* Salma Hayek: Santanico Pandemonium
* Danny Trejo: Razor Charlie
* Tom Savini: Sex Machine
* Fred Williamson: Frost
* John Saxon: polizia burua
* Kelly Preston: Kelly Houge

## Kanpo estekak

* From Dusk till Dawn filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q196004
# From West Cork to Derry

From West Cork to Derry (euskaraz ''Mendebaldeko Corketik Derryra) Seán Keane folk abeslari eta musikariaren abesti bat da. 2000ko The Man That I Am (Naizen Gizona) diskoan argitaratu zuen.
Abestiak Irlandako mendebaldean barna Mendebaldeko Cork konderritik hasi eta Derry konderriraino bidaia burutzen duen gizon gazte baten bizipen, maitasun eta oroitzapenak azaltzen ditu.
Berez, Jimmy MacCarthy irlandar kantautorearen The People of West Cork & Kerry (Mendebaldeko Cork eta Kerryko Jendea) abestiaren bertsioa da, Kerry konderria Derry konderriaz ordezkatuz.

## Kanpo estekak

* From West Cork to Derry abestia entzungai. Youtube.com (Ingelesez)
* The People of West Cork & Kerry abestia entzungai. Youtube.com (Ingelesez)
* Datuak: Q20493011
# Froland

Froland Norvegiako udalerria da. Aust-Agder konderrian kokatua dago. 644.55 km² ditu eta 4.853 biztanle ditu.

## Mugakideak

Honako udalerri hauekin egiten du muga:
Åmli Tvedestrand Arendal Grimstad Birkenes Evje og Hornnes Bygland

## Kanpo estekak

* Datuak: Q88810
* Multimedia: Froland / Q88810
# From Clare to Here

From Clare to Here (euskaraz Claretik hona) Irlandako abesti bat da. Ralph McTell musikariak irlandar emigrazioari buruz idatzi zuen. 1997an The Furey Brothers & Davey Arthur taldeak Emigrant diskoan argitaratu zuen, baita 1993an Nanci Griffith eta Pete Cummins musikariek Other Voices, Other Rooms diskoan eta 2006an Duke Special musikariak Last Night I Nearly Died singlean ere.
Abestiak Clare konderritik urrutira emigratu duen irlandar baten gora beherak kontatzen dizkigu.

## Hitzak

| Ingelesez There's four who share this room as we work hard for the crack And sleeping late on Sundays I never get to Mass It's a long way from Clare to here It's a long way from Clare to here It's a long, long way, it grows further by the day It's a long way from Clare to here When Friday comes around Terry's only into fighting My ma would like a letter home but I'm too tired for writing Bis It almost breaks my heart when I think of Josephine I told her I'd be coming home with my pockets full of green Bis And the only time I feel alright is when I'm into drinking It sort of eases the pain of it and levels out my thinking Bis I sometimes hear a fiddle play or maybe it's a notion I dream I see white horses dance upon that other ocean Bis It's a long, long way from Clare to here. | Euskaraz Ongi pasatzeko gogor lan egiten diagun bitartean gela elkarbanatzen diaten lau bazeudek Eta igandetan berandu lo eginez behin ere ez nintzen mezara joaten Bidea luzea duk Claretik hona Bidea luzea duk Claretik hona Bidea luze, luzea duk, egunez oraindik luzeagoa duk Bidea luzea duk Claretik hona Ostirala heltzean Terry liskarretan sarturik besterik ez zegok Nire amari etxerako mezu bat gustatuko litzaiokek baina ni idazteko nekatuegiegia nagok Bis Josephinengan pentsatzen diadanean ia bihotza apurtzen zaidak Etxera itzuliko naukela esaten zioat poltsikoak diruz bete-beteak Bis Eta ongi sentitzen nauken une bakarra zurrutari ematen ziodanean duk Horren mina eta nire pentsamenduen mailak baretzen dituk Bis Batzutan biolina jotzen entzuten diat edota beharbada irudipen bat duk Zaldi zuriak beste ozeano batean dantzan ikusten dizkiatela amesten diat Bis Bidea luze, luzea duk Claretik hona. |

## Kanpo estekak

* Ralph McTell musikariaren From Clare to Here abestia entzungai (Ingelesez)
* Nanci Griffith eta Pete Cummins musikarien From Clare to Here abestia entzungai (Ingelesez)
* Datuak: Q5505384
# From Russia with Love (filma)

From Russia with Love (euskaraz Errusiatik Maitasunez) Terence Young ingeles zinema zuzendariaren 1963ko espioitza filma da. Ian Fleming idazlearen From Russia, with Love eleberrian oinarrituta dago eta James Bond protagonista du. Bertan, Sean Connery, Pedro Armendáriz, Lotte Lenya, Robert Shaw, Bernard Lee eta Daniela Bianchi aktoreek antzeztu zuten.

## Argumentua

Britainia Handiko MI6 zerbitzu sekretuak Istanbulgo sobietar kontsularen idazkari Tatiana Romanovaren (Daniela Bianchi) mezu bat jaso berri du: bertan, Lektor sobietar dekodifikagailu sekretua ematearen truk, mendebaldera igarotzeko laguntza eskatzen du. Halere, zinez, idazkariak jakin gabe SPECTRE erakundeko kidea eta KGBko kide ohi Rosa Klebb kolonelak (Lotte Lenya) azpijokoa egin dio, James Bond (Sean Connery) britainiar agente sekretua hiltzeko helburuaz, azken horrek SPECTRE erakundeko kide garrantzitsu No doktorearen hondamendia ekarri baitzuen (ikus Dr. No filma).

## Aktoreak

* Sean Connery: James Bond
* Daniela Bianchi: Tatiana Romanova
* Pedro Armendáriz: Kerim Bey
* Lotte Lenya: Rosa Klebb
* Robert Shaw: Donald 'Red' Grant
* Bernard Lee: M
* Desmond Llewelyn: Boothroyd maiorra
* Eunice Gayson: Sylvia Trench
* Walter Gotell: Morzeny
* Francis De Wolff: Vavra
* George Pastell: Tren gidaria
* Nadja Regin: Kerimen alaba
* Lois Maxwell: Moneypenny andereinoa
* Aliza Gur: Vida
* Martine Beswick: Zora
* Vladek Sheybal: Kronsteen

## Kanpo estekak

* From Russia with Love filmaren IMDBko fitxa irakurgai (Ingelesez)
* Datuak: Q106571
* Multimedia: From Russia with Love (film) / Q106571
# Frimley

Frimley hego-ekialdeko Ingalaterrako hiria da, Surrey konderrian dagoena, Londresko erdigunetik 48 kilometro hego-mendebaldera. 19.385 biztanle zituen 2019an.

## Erreferentziak

* ↑ South East England: Settlements. citypopulation.de (Noiz kontsultatua: 2021-9-28).

## Kanpo estekak

* Datuak: Q1424548
* Multimedia: Frimley / Q1424548
# Frine

Frine (antzinako grezieraz: Φρύνη, Phrunê; Antzinako Grezia, c. K.a. 371n jaioa), greziar hetaira (gortesaua) izan zen.

## Biografia

Tespiasen (Beozia) jaio zen. Atenasko hetaira aberats ospetsuena izan zen. Praxitelesen maitalea izan zen; Afroditaren irudiak egiteko Frine izan omen zuen hark eredu.
Elezaharrak dioenez, Eleusiko misterioei laido egin ziela eta, auzitara eraman zuten; bere abokatuak, Hiperidesek, epaileen aurrean Frine biluztu zuen eta hori nahikoa izan zuen Frinek aske gelditzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q232790
* Multimedia: Phryne / Q232790
# Fringillidae

Fringillidae paseriformea ordenaren hegazti-familia da, txirriskilak eta txontak barnean dituena.

## Taxonomia

Hona hemen Fringillidae familiaren subfamilia eta generoak:
* Fringillinae
** Fringilla
* Carduelinae
** Eophona
** Coccothraustes
** Mycerobas
** Pinicola
** Pyrrhula
** Leucosticte
** Rhodopechys
** Bucanetes
** Carpodacus
** Haematospiza
** Uragus
** Haemorhous
** Serinus sensu lato
*** Serinus sensu stricto azpigeneroa
*** Crithagra azpigeneroa
** Linurgus
** Rhynchostruthus
** "Serinus" thibetanus
** Carduelis sensu lato
*** Carduelis sensu stricto azpigeneroa
*** Spinus azpigeneroa
*** Linaria azpigeneroa
*** Chloris azpigeneroa
*** Acanthis azpigeneroa
*** Loxia azpigeneroa
** Pyrrhoplectes
** Chaunoproctus
** Callacanthis
** Neospiza
* Drepanidinae
* Euphoniinae
** Euphonia
** Chlorophonia

## Kanpo estekak

* Datuak: Q160835
* Multimedia: Fringillidae / Q160835
* Espezieak: Fringillidae
# Frinco

Frinco Italiako udalerri bat da. Astiko probintzian kokatuta dago, Piemonte eskualdean. 739 biztanle ditu, 7,22 kilometro koadroko azaleran banatuta.

## Mugakideak

Frincok honako udalerri hauekin egiten du muga:
Castell'Alfero Corsione Tonco Villa San Secondo

## Kanpo estekak

* Datuak: Q17811
* Multimedia: Frinco / Q17811
# Frio konderria (Texas)

Frio konderria (ingelesez: Frio County) Texasko konderri bat da, Ameriketako Estatu Batuetan. Hiriburua Pearsall da. 2010eko zentsuaren arabera 17.217 biztanle zituen, Frio kilometro koadroko azaleran.

## Geografia

Frio konderriak 2.937,94 kilometro koadro ditu. Horietatik 2,19 ura dira. Beste 2.935,75 lurra dira. Biztanleria dentsitatea 5,86 da.

## Demografia

2010eko zentsoan bizi ziren 17.217 pertsonetatik 16.197 txuriak edo hispanoak dira. Horietatik hispano edo latino kategorian 13.401 dira. 524 beltzak edo afroamerikarrak. 38 amerikar natiboak ziren eta 1 Hawaii edo Pazifikoko irletako natiboak. 362 asiarrak ziren. Bestelako arraza bat kategorian 29 biztanle daude. Bukatzeko euren burua arraza bat baino gehiagotan 66 pertsonek kokatzen zuten.

### Biztanleria piramidea
## Kanpo estekak

* Datuak: Q27011
* Multimedia: Frio County, Texas / Q27011
# Fringe

Fringe (Euskal Herrian Fringe. Mugako Zientzia.) zientzia-fikziozko eta estatubatuar telesaila bat da. Telesaila honen sortzaileak J. J. Abrams, Alex Kurtzman eta Roberto Orci dira. 2008ko irailaren 9an Ameriketako Estatu Batuetan Fox katean eta Kanadan CTV katean estreinatu zen.
Telesaila 2011ko otsailaren 20tik aurrera Euskal Herri osoan ETB1 katean eta euskaraz ikusi ahal izan zen. Halere aurretik, Hego Euskal Herrian Canal+ kateak 2008ko abenduaren 28an eta Ipar Euskal Herrian TF1 kateak 2009ko ekainaren 10ean estreinatu zuten.
Telesaila hau The X-Files, Altered States, The Twilight Zone eta Dark Angel telesailen arteko nahasketa bat bezala deskribatua izan da. Bost denboraldi izan zituen.

## Sinopsia

Oharra: Atal honek istorio osoa edo amaiera argitzen du.
Telesailaren ardatza ikerlari talde batean kokatzen da, taldea honako kide hauek osatzen dute: Walter Bishop izeneko zientzialaria (John Noble), Frankestein eta Albert Einsteinen arteko nahasketa bat, bere semea den Peter Bishop (Joshua Jackson) eta FBIko Olivia Dunham agentea (Anna Torv), azken honek aita-semeak 17 urte ondoren elkarretaratu egin dituelarik. Denak batera mundu osoan zehar jazotzen diren gertakari bitxi batzuk ikertzen hasiko dira, hauek Eredua ezizenez ezagutzen dira.

## Pertsonaia nagusiak

* Olivia Dunham (Anna Torv), FBIko agentea da, bere agentekide eta maitalea hil ostean Fringe taldea osatzeko izendatu dute.
* Walter Bishop (John Noble), 17 urtez psikiatriko batean sartuta egon den zientzialaria da, azkenean bere ezagutza handiak direla eta, Fringe taldeko kidea izateko kaleratu edo gizarteratu egingo dute.
* Peter Bishop (Joshua Jackson), aholkulari zibila eta Walter Bishop zientzialariaren semea da: oso buruargia denez eta Walterrekin duen harremana bitarte, Fringe taldeko kide izendatuko dute.
* Astrid Farnsworth (Jasika Nicole), Fringe taldean lan egiten duen FBIko agente bat da, zientzia arloko ezagutza handiekin.
* Phillip Broyles (Lance Reddick), Segurtasun Nazionaleko agentea izateaz gain, Fringe taldeko zuzendaria da.
* Nina Sharp (Blair Brown), Massive Dynamic enpresa erraldoiko enpresaburua da: enpresa hau zientzia eta teknologia ikerketako munduko liderra da.
* Charlie Francis (Kirk Acevedo), FBIko agentea eta Olivia Dunhamen laguna da; nahiz eta Fringe taldeko kidea ez izan, Oliviari bere ikerketetan lagunduko dio.
* Begiralea (Michael Cerveris) gizon garai bat da, bidaietako kronista eta gertakari harrigarrien egilea. Modu batera edo bestera ia beti agertu ohi da, eta beretarren artean Irail bezala ezaguna da.
* William Bell (Leonard Nimoy), Massive Dynamics enpresaren sortzailea eta fundatzailea da, gainera Walter Bishop zientzialariaren laborategiko lankidea ere izan zen.

## Iruditegia

* Fringe telesaileko sortzaileak eta antzezle nagusiak.
* Anna Torv.
* Joshua Jackson.
* John Noble.
* Lance Reddick.
* Blair Brown.
* Jasika Nicole.

## Erreferentziak

* ↑ «'Merli' ETB1era iritsiko da bihar» Berria 2018-01-13.

## Kanpo estekak

* Fringe telesailaren webgunea (Ingelesez)
* Fringe telesailaren IMDBko fitxa ikusgai (Ingelesez)
* Datuak: Q3815
* Multimedia: Fringe / Q3815
# Frink Irakaslea

John I.Q. Nerdelbaum Frink Jr. Irakaslea Simpsondarrak telesiko pertsonai bat da. Zientzialaria da. Inbentsio asko egin du.

## Kanpo estekak

* Datuak: Q1458159
# Frinton-on-Sea

Frinton-on-Sea, Ingalaterrako ekialdeko kostaldean dagoen udalerri bat da, Essex konderrian.
2018an 4.218 biztanle zituen.
* Datuak: Q1464942
* Multimedia: Frinton-on-Sea / Q1464942
# Fontanelice

Fontanelice Italiako udalerri bat da. Boloniako probintzian kokatuta dago, Emilia-Romagna eskualdean. 1.913 biztanle ditu, 36,56 kilometro koadroko azaleran banatuta.

## Mugakideak

Fontanelicek honako udalerri hauekin egiten du muga:
Borgo Tossignano Casalfiumanese Casola Valsenio Castel del Rio

## Kanpo estekak

* Datuak: Q94861
* Multimedia: Fontanelice / Q94861
# Fontanelle (Iowa)

Fontanelle Iowako hiri bat da. Adair konderrian kokatua dago. 2010ean 672 biztanle zituen, 2,48 kilometro koadrotan banatuta.

## Ikus, gainera

* Adair konderria

## Kanpo estekak

* Datuak: Q1822530
* Multimedia: Fontanelle, Iowa / Q1822530
# Fontanars dels Alforins

Fontanars dels Alforins Valentziako Erkidegoko udalerria da, Vall d'Albaida eskualdean eta Valentziako probintzian kokatua.
2009ko urtarrilaren 1eko erroldaren arabera 1.024 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Katalanez) (Gaztelaniaz) Udalaren webgunea.
* Datuak: Q1998529
* Multimedia: Fontanars dels Alforins / Q1998529
# Fontanelle

Fontanelle Italiako udalerri bat da. Trevisoko probintzian kokatuta dago, Veneto eskualdean. 5.662 biztanle ditu, 35,35 kilometro koadroko azaleran banatuta.

## Mugakideak

Fontanellek honako udalerri hauekin egiten du muga:
Codognè Mansuè Oderzo Ormelle Vazzola Gaiarine San Polo di Piave

## Kanpo estekak

* Datuak: Q46832
* Multimedia: Fontanelle (Italy) / Q46832
# Fontanarrosa

Roberto Fontanarrosa edo "El Negro" (Rosario, Santa Fe, 1944ko azaroaren 26a- Rosario, 2007ko uztailaren 19a) idazlea izateaz gain, komikigile argentinarrik ezagunenetarikoa da, "Quino"rekin batera.
"Inodoro Pereyra, el renegau" eta "Boogie, el aceitoso" dira bere pertsonaiarik ezagunenak. Inodoro Pereyra gautxoaren istorioak 1972an idazten hasi zen, eta gaur arte 30 liburu argitaratu ditu berarekin.
Bere bizitzaren azken urteetan, esklerosiak jota, ezin izan zituen bere lanak berak marraztu, beste norbaiten laguntzaz baizik.

## Ikus, gainera

* Gaztelaniazko literatura.
* Literatura amerikarra.

## Kanpo loturak

* Egilearen webgunea
* Inodoro Pereyrari buruz e-gor blogean (komikiei buruzkoa)
* Datuak: Q1394068
* Multimedia: Roberto Fontanarrosa / Q1394068
# Fontanellato

Fontanellato Italiako udalerri bat da. Parmako probintzian kokatuta dago, Emilia-Romagna eskualdean. 7.053 biztanle ditu, 53,98 kilometro koadroko azaleran banatuta.

## Mugakideak

Fontanellatok honako udalerri hauekin egiten du muga:
Fontevivo Parma Soragna Fidenza San Secondo Parmense Sissa Trecasali $^{(en)}$ Noceto

## Kanpo estekak

* Datuak: Q100814
* Multimedia: Fontanellato / Q100814
# Geno

Genoak (antzinako grezieraz: γένος, pluralez gene "γένη", hau da, klan). Badirudi gene gehienak familia noblez osatuta egon direla. Herodotok hitza erabiltzen du familia nobleak izendatzeko — eta antzinako greziar politikaren zati handi bat geneen arteko borroketan sartuta egon dela dirudi. Geneak hobeto egiaztatuta daude Atenasen, non Herodototik Aristotelesera iritsi ziren autoreak haietaz arduratu baitziren.
Historialari modernoek diote gene horiek izango zirela Greziar Aro Ilunean finkatu ziren tribu doriar eta jonikoen oinarrizko antolaketa-taldea, baina aditu berrienek ondorioztatu dute geroago sortu zirela familia batzuek leinu noblea izateko eskubidea aldarrikatu zutenean. Denborarekin, batzuk, baina ez gene guztiak derrigorrez, apaiz-funtzio hereditarioekin erlazionaturik egon ziren, hala nola Zerizeak eta Eumolpidak Eleusisen.

## Ikus, gainera

* Fratria

## Kanpo estekak

* Datuak: Q1502484
# Gennevilliers kantonamendua

Gennevilliers kantonamendua Frantziako kantonamendu bat da. Senako Gainak departamenduan dago, Île-de-France eskualdean. Guztira 2 udalerri ditu eta Gennevilliers da bere hiriburua.

## Kanpo estekak

* Datuak: Q19945067